open-index/open-wikipedia-markdown huggingface dataset:
ענבל שוקי

**ענבל שוקי** (נולדה ב-1968 ברמת השרון) היא מעצבת תלבושות ישראלית, זוכת ארבעה פרסי אופיר ופרס עדשת הזהב.

## ביוגרפיה
ענבל שוקי נולדה ב-1968 ברמת השרון גדלה בכפר הירוק ולמדה בתיכון רוטברג. השתחררה מהצבא בדרגת סרן. לאחר שירותה, למדה עיצוב חלונות ראווה וגרפיקה וכן סוציולוגיה וניהול.

ב-1992 נכנסה שוקי לתחום עיצוב התלבושות, ומאז עובדת בתעשייה הקולנוע והטלוויזיה בעשרות סרטים, סדרות, פרסומות ותשדירים.

ענבל שוקי בעלת מותג וינטג' מפריס בשם "קונפטי", חברה במועצת הקולנוע ולימדה 8 שנים קורס בשם "הלבשה בקולנוע" במכללה לחינוך לטכנולוגיה ולאמנויות בסמינר הקיבוצים.

## פילמוגרפיה חלקית
שוקי עיצבה את התלבושות בסרטים הבאים:

* מנת יתר (1993)
* האח של דריקס (1994)
* צומת וולקן (1999) שעליו זכתה בפרס אופיר
* בסמה מוצ'ו (2000) שעליו הייתה מועמדת לפרס אופיר לצד דורון אשכנזי.
* פגישה עיוורת (2002)
* הכוכבים של שלומי (2003) שעליו הייתה מועמדת לפרס אופיר.
* הכלה הסורית (2004) שעליו הייתה מועמדת לפרס אופיר.
* חתה יסבח סבח (2004) סרט טלוויזיה.
* ספר שחור (2006) בחלק שמצולם בישראל.
* אביבה אהובתי (2006) שעליו הייתה מועמדת לפרס אופיר.
* הסודות (2007) שעליו הייתה מועמדת לפרס אופיר לצד מישמיש עורי.
* החוב (2007) שעליו הייתה מועמדת לפרס אופיר.
* הבוגד הקטן (2008) שעליו הייתה מועמדת לפרס אופיר.
* קירות (2009)
* סיפור גדול (2009) שעליו זכתה בפרס אופיר השני שלה
* רוק בקסבה (2012)
* עד סוף הקיץ (2013)
* לצוד פילים (2013)
* החטאים (2017) שעליו הייתה מועמדת לפרס אופיר.
* אסיה (2020)
* יוני אפס (2022) שעליו הייתה מועמדת לפרס אופיר.
* גן קופים (2023)
* שבע ברכות (2023) שעליו זכתה בפרס אופיר.
* נאנדאורי (2025) שעליו זכתה בפרס אופיר.

## סדרות
בנוסף, שוקי עיצבה את התלבושות בסדרות הבאות:

* פלורנטין (1997-2000)
* מילואים (2007-2005)
* בלתי הפיך (2013)
* עמוק במים (2014)
* שעת נעילה (2020) עליו הייתה מועמדת לפרסי האקדמיה לטלוויזיה.
* הצבי (2023)

## פרסים ומועמדויות

## קישורים חיצוניים

* 
* 

## הערות שוליים

קטגוריה:מעצבות תלבושות ישראליות
קטגוריה:זוכי פרס אופיר: עיצוב תלבושות
קטגוריה:בוגרות תיכון רוטברג (רמת השרון)
קטגוריה:בוגרי תיכון רוטברג (רמת השרון)
קטגוריה:ישראליות שנולדו ב-1968
קטגוריה:ישראלים שנולדו ב-1968
פרס המוזיקה האמריקאית לאמנית הקאנטרי האהובה ביותר

**[[פרס המוזיקה האמריקאית]] לאמנית הקאנטרי האהובה ביותר** מוענק מאז 1974. הראשונה שזכתה בפרס במשך שמונה פעמים רצופות הייתה ריבה מקנטייר, שנחשבת גם לאמנית עם מרבית המועמדויות (15) והזכיות (11) בקטגוריה. הזמרת-יוצרת האמריקאית טיילור סוויפט הייתה לראשונה שזכתה בפרס במשך ארבע פעמים רצופות במהלך שנות ה-2010. אחריה, זכתה הזמרת-יוצרת קארי אנדרווד במשך שבע שנים רצופות, דבר שהפך אותה לשנייה עם מרבית הזכיות בקטגוריה.

## זכיות ומועמדויות

## שיאניות מועמדויות וזכיות
### זכיות
* **11 זכיות:** ריבה מקנטייר
* **8 זכיות:** קארי אנדרווד
* **7 זכיות:** טיילור סוויפט
* **5 זכיות:** ברברה מנדרל
* **4 זכיות:** פיית' היל
* **3 זכיות:** קריסטל גייל, שאניה טוויין
* **2 זכיות:** לורטה לין, אוליביה ניוטון-ג'ון

### מועמדויות
* **15 מועמדויות:** ריבה מקנטייר וקארי אנדרווד
* **10 מועמדויות:** מירנדה למברט
* **9 מועמדויות:** דולי פרטון
* **8 מועמדויות:** טיילור סוויפט
* **7 מועמדויות:** ברברה מנדרל, פיית' היל ומרטינה מק'ברייד
* **6 מועמדויות:** לורטה לין, קריסטל גייל ושאניה טוויין
* **5 מועמדויות:** טניה טאקר ומארן מוריס
* **4 מועמדויות:** אן מורי וקלסי בלריני
* **3 מועמדויות:** לורי מורגן, ווינונה ג'אד, מרי צ'ייפין קרפנטר, ליאן ריימס, גרטשן ווילסון וקייסי מאסגרייבס
* **2 מועמדויות:** אוליביה ניוטון-ג'ון, לינדה רונסטאדט, אמילו האריס, סילביה, רוזן קאש, קיי. טי אוסלין, קתי מתיאה, שרה אוונס, ג'ו די מסינה, לייני וילסון וגבי בארט

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אמנית הקאנטרי האהובה ביותר
אמנית הקאנטרי האהובה ביותר
פרס המוזיקה האמריקאית לאלבום הקאנטרי האהוב ביותר

פרס המוזיקה האמריקאית ל**אלבום אהוב – קאנטרי** מוענק מאז 1974. הראשון שזכה בפרס היה צ'ארלי פרייד עם אלבומו *A Sunshiny Day with Charley Pride*, שנחשב גם לאחד מאלבומי הקאנטרי המצליחים ביותר בשנת 1974. בשנה שלאחר מכן, הפכה אוליביה ניוטון-ג'ון לאישה הראשונה שזוכה בפרס עם אלבומה, *Let Me Be There*. האמן עם מרבית הזכיות בפרס היא הזמרת-יוצרת האמריקאית קארי אנדרווד, שזכתה בו לראשונה בשנת 2007 עם אלבומה *[[Some Hearts]]*.

## זכיות ומועמדויות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אלבום הקאנטרי האהוב ביותר
אלבום הקאנטרי האהוב ביותר
אליעזר שוויגר

הרב ד"ר **אליעזר (אלויס) שווייגר** (1872–1943) היה רב, ד"ר לפילוסופיה ואתנולוג. רב של קהילות סטטוס קוו בסלובקיה ובהונגריה, וראש פדרציית 'ישורון' - איגוד קהילות הסטטוס-קוו והקהילות הנאולוגיות בסלובקיה. בנו של אב"ד וראש ישיבת טופולצ'אני הרב יצחק שווייגר.

## ביוגרפיה
נולד ב-1872 בטופולצ'אני לר' יצחק וגיטל שוויגער. בצעירותו למד בישיבתו של אביו ובישיבת פרשבורג אצל הרב  שמחה בונם סופר ('השבט סופר'), ומשם המשיך ללימודים אקדמיים באוניברסיטת פרנקפורט בגרמניה ובאוניברסיטת ברן בשווייץ עד לקבלת תואר דוקטור לפילוסופיה. בין השנים 1904 ו-1929, שירת כרב בקהילת הסטטוס-קוו בעיר אגר (ערלוי) שבצפון הונגריה, ולאחר מכן ברבנות קהילת 'ישורון' בניטרה שבסלובקיה. בתקופה זו, היה מנהיגה הרוחני של פדרציית "ישורון" - איגוד קהילות הסטטוס-קוו והקהילות הנאולוגיות בסלובקיה. הר' אליעזר פרסם מספר רב של מאמרים אקדמיים (חלקם הגדול בהונגרית), ותרגם מספר ספרי קודש מעברית לסלובקית, ביניהם סידור התפילה וההגדה של פסח.

פנייתו של ר' אליעזר לעולם האקדמיה ולחוגי הרבנים הליברליים באירופה, עוררה על אביו תרעומת מסוימת בקרב חוגים חרדיים, בתוכם ר"מ בישיבתו בשם ר' מנחם מנדל דייטש (מחותנו של הרב יוסף חיים זוננפלד). הדבר מסופר בכתב העת אפיריון: "ר' מנחם מענדיל לא היה יכול נשוא מרות ראש המוסד... ר' יצחק שוויגער, הגם כי התנהג בחסידות, היה לו בן אשר נסע לפרנקפורט באשכנז להשתלם ולהיות רב מודרני, וזה עורר ברבינו חרון גדול...ובנו של הראש בית דין נעשה לדוקטור ראבינער, שומו שמים!".

בנערותו, היה ממובילי ומראשוני התנועה הציונית בטאפאלצ'אני, והיה בין הצעירים שקלטו את רעיונות התנועה הציונית בערים הגדולות בהם למדו בישיבה, והביאו אותם איתם חזרה לעיירות בכלל ולטאפאלצ'אני בפרט. בספר הזיכרון של הקהילה, מובאת עדות לקשר שלו עם הרצל במטרה לקדם את רעיונות הציונות בהונגריה.

הוא השתתף בשיירה לארץ ישראל שיצאה בשנת 1904 מהונגריה, שאורגנה על ידי יהודים מחוגי ה"מתקדמים" (בעיקר קהילות סטטוס-קוו), אך כללה גם יהודים חרדים דוגמת הרב שלמה צבי שיק, קרובו ותלמידו של המהר"ם שיק. הרב אליעזר נשא דברים בפני קהל רב בעצירתה במצרים, לפני הכניסה לארץ ישראל, ובהגעתה השיירה עגנה ביפו, וחבריה נפגשו עם רבים מחכמי העדות השונות בארץ ישראל, ובתוכם הרב אברהם יצחק הכהן קוק והחכם באשי.

הוא נרצח באושוויץ בשנת 1943 עם גירוש יהודי הונגריה.

## הערות שוליים

קטגוריה:אנתרופולוגים יהודים
מחוז אטיראו

**מחוז אטיראו** (בקזחית: **Атырау облысы** - **אטיראו אובליסי**; ברוסית: **Атырауская Область** - **אטיראוסקאיה אובלסט**) הוא מחוז בקזחסטן הקרוי על שם בירתו, אטיראו.

## היסטוריה
השפלה הטוראנית  הייתה המולדת המרכזית של ששולת "האן" של סוף העת העתיקה.

## גאוגרפיה
מחוז אטיראו משתרע על פני 118,600 קמ"ר במערב קזחסטן, על החוף הצפון-מזרחי של הים הכספי. המחוז גובל ברוסיה (מחוז אסטרחן) במערב, במחוז אקטובה במזרח, במחוז מנגוסטאו בדרום, ובמחוז מערב קזחסטן בצפון. נהר אורל הוא הגבול בין אסיה לאירופה וזורם מכיוון רוסיה אל הים הכספי דרך המחוז; מה שאומר שמערב המחוז באירופה.

חלק גדול מהמחוז נמצא באזור עשיר בנפט. רוב בארות הנפט נקדחים בשדה טנגיז  ובשדה קשגן . צינור נפט עובר ממחוז אטיראו אל העיר סמרה ברוסיה, ומצטרף למערכת צינורות הנפט של רוסיה. צינור נפט אחר עובר משדה טנגיז אל הנמל הרוסי נובורוסיסק.

## דמוגרפיה
על פי אומדן רשמי מתאריך 1 בינואר 2023, התגוררו במחוז אטיראו 693,085 בני אדם. הרכב האוכלוסייה נכון לשנת 2020:

## חלוקה מנהלית
מחוז אטיראו מחולק לשבע נפות ועיר אחת במעמד נפה:

## לקריאה נוספת
*נשיונל ג'יאוגרפיק: האטלס של העולם, מהדורה שמינית

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קזחסטן: מחוזות
יוסף טסלר

**יוסף טסלר** (1905 – ?) היה כדורגלן בקבוצות שונות באירופה ומאמן כדורגל הונגרי-ישראלי, שאימן בין היתר במכבי תל אביב והוביל אותה לזכייה באליפות לעונת 1957/1958, כשסיימה את עונת הכדורגל בליגה הראשונה ללא הפסד, ובנוסף זכתה בגביע המדינה והשלימה דאבל עונתי.

## ביוגרפיה
טסלר נולד בשנת 1905 בעיר בודפשט שבהונגריה, ושיחק כדורגל מגיל 15 במספר קבוצות, הבולטת שביניהן היא קבוצת הפאר ההונגרית מ.ט.ק. בודפשט, ושיחק בנבחרת הנוער של הונגריה. לאחר מכן עשה טסלר את דרכו ככדורגלן במדינות אירופאיות אחרות, כאשר גם שיחק וגם אימן בהונגריה, בצ'כוסלובקיה, פולין, גרמניה ורומניה. טסלר העיד כי בכל מדינה שיחק בתפקיד שונה במערך, כאשר ברומניה היה בלם, בפולין שיחק כקשר, ובהונגריה וצ'כוסלובקיה שיחק כמגן.

באפריל 1957 עלה טסלר לישראל והופנה על ידי מחלקת העלייה של הסוכנות היהודית להתיישב בקריית גת, שם לא הצליח להתאקלם, ולבסוף עבר להתגורר בתל אביב. במשרתו הזמנית כפקיד במשרד לשילומים, הציע לו מאמן הכדורגל אגון פולק שעבד גם הוא במשרד, לאמן את מכבי תל אביב, שהייתה חסרת מאמן באותה התקופה, וכך הגיע טסלר לאמן את מכבי תל אביב בתיווכו של פולק. השידוך הצליח, וכבר בעונה הראשונה בהיותו מאמן הקבוצה הדריך אותה בעונת 1957/1958 לאליפות המדינה, בה זכה ללא הפסד של הקבוצה בליגה, ובנוסף זכתה הקבוצה בגביע המדינה והשלימה דאבל שני בהיסטוריה מבחינתה. בעונה שלאחר מכן סיימה הקבוצה במקום השלישי בלבד, אך זכתה בגביע המדינה בפעם השנייה ברציפות, וטסלר התפטר בגלל חילוקי דעות בינו לבין הנהלת המועדון.

לאחר מכן אימן טסלר בהפועל רמלה שעלתה לראשונה לליגה א' (ליגת המשנה) והקבוצה סיימה במקום ה-10 והצליחה להישאר בליגה בעונה זו. ביוני 1961 מונה טסלר למאמן מכבי נתניה שם אימן למשך עונה אחת. לאחר מכן, בשנת 1963 מונה למאמן פ.צ. וינה.

## קישורים חיצוניים
* יוסף טסלר, באתר מכביפדיה

## הערות שוליים

קטגוריה:עולים בשנות ה-1950
קטגוריה:כדורגלנים הונגרים
קטגוריה:כדורגלנים יהודים
קטגוריה:קשרי כדורגל הונגרים
קטגוריה:קשרי כדורגל יהודים
קטגוריה:בודפשט: כדורגלנים
קטגוריה:כדורגלני מ.ט.ק. בודפשט
קטגוריה:מאמני כדורגל הונגרים
קטגוריה:מאמני כדורגל ישראלים
קטגוריה:מאמני מכבי תל אביב
קטגוריה:מאמני מכבי נתניה
קטגוריה:מאמני כדורגל יהודים
קטגוריה:ישראלים שנולדו ב-1905
קטגוריה:נפטרים ב-1963
We Must Believe in Magic

***We Must Believe in Magic*** (בעברית: **אנחנו חייבים להאמין בקסם**) הוא אלבום האולפן הרביעי של הזמרת-יוצרת האמריקאית קריסטל גייל. האלבום יצא לאור ב-24 ביוני 1977 והפך לאלבום הנמכר ביותר שלה, כאשר הגיע למקום השני במצעד אלבומי הקאנטרי של בילבורד ולמקום ה-12 במצעד הבילבורד 200 (האלבום הראשון שלה שנכנס למצעד הזה והאלבום היחיד שלה שהגיע בו ל-30 העליונים, עד לשנת 2021). מתוך האלבום יצא הלהיט "Don't It Make My Brown Eyes Blue".

## הצלחה מסחרית
בשנת 1978 קיבל על ידי איגוד תעשיית ההקלטות האמריקאי (RIAA), את תואר הפלטינה. האלבום נחשב לאלבום הקאנטרי הראשון בביצוע אישה, שקיבל את תואר הפלטינה בארצות הברית. הוא היה גם האלבום הראשון של גייל שנכנס למצעד האלבומים הבריטי, שם הגיע למקום ה-15 וקיבל שם את תואר הכסף, על ידי איגוד תעשיית ההקלטות הבריטי (BPI).

במצעד האלבומים ההולנדי הגיע האלבום למקום ה-29, שם נשאר במשך שבועיים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
נח איינשטיין

**נח איינשטיין** (נולד ב-24 בנובמבר 1952) הוא כדורגלן עבר ישראלי, ששיחק בעמדת המגן השמאלי. איינשטיין מזוהה בעיקר עם קבוצת הפועל כפר סבא, בה שיחק במשך כל הקריירה שלו ואף היה קפטן הקבוצה, איתה זכה במספר תארים.

## קריירה
איינשטיין נולד בישראל להורים ילידי העיר ורשה, שעלו לישראל לאחר תום מלחמת העולם השנייה. החל את הקריירה המקצוענית בעונת 1971/1972 בה החל להשתלב בקבוצה הבוגרת של הפועל כפר סבא. איינשטיין שימש כמגן שמאלי תוקף ואגרסיבי. עם הקבוצה זכה איינשטיין בתואר האליפות בישראל לעונת 1981/1982, ובעוד 3 תוארי גביע המדינה, וזכייה אחת בתואר אלוף האלופים. עם השנים הפך איינשטיין לשחקן הבולט ביותר בסגל והפך לקפטן הקבוצה. משנת 1975 ועד 1988 גם זומן ושיחק 13 משחקים בנבחרת ישראל הבוגרת. בולטות בעיקר הופעותיו בטורנירי קדם אולימפיאדת 1980 (שנערכו ב-1979), והשתתפותו בטורניר מוקדמות גביע העולם של 1982 נגד פורטוגל (נערכו ב-1980). במקביל להיותו של איינשטיין שחקן בכפר סבא, היה חייל קבע בצה"ל בתפקיד מנהלתי.

ב-1988, לאחר 26 שנים בקבוצה הבוגרת של הפועל כפר סבא, ומעל ל-500 הופעות במדי הקבוצה, סיים איינשטיין את תקופתו במועדון בתור שחקן פעיל. לאחר מכן עבר איינשטיין למכבי הרצליה, במדיה שיחק מספר עונות וסייע לה להעפיל לליגה הראשונה, ולאחר פרישתו החל לשמש  כעוזר-מאמן  הקבוצה תחת אלי כהן. בהמשך אימן במחלקת הנוער של הפועל כפר סבא ובקבוצת הבוגרים.

לימים הפך איינשטיין למנהל חשבונות, ובמקביל אימן בבית הלוחם בתל אביב את הקבוצה של נכי צה"ל.

## תארים כשחקן
**[[ליגת העל בכדורגל|ליגת העל]]**
***אליפות (1)**: 1981/1982

**[[גביע המדינה בכדורגל|גביע המדינה]]
***זכייה (3)**: [[גביע המדינה 1974/1975|1974/1975]], [[גביע המדינה 1979/1980|1979/1980]], [[גביע המדינה 1989/1990|1989/1990]]

**גביע אלוף האלופים
***זכייה (1)**: 1981

## קישורים חיצוניים

## הערות שוליים

קטגוריה:מגני כדורגל ישראלים
קטגוריה:כדורגלני הפועל כפר סבא
קטגוריה:כדורגלני מכבי הרצליה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:כפר סבא: כדורגלנים
קטגוריה:ישראלים שנולדו ב-1952
Sawayama

***Sawayama*** (מעוצב באותיות גדולות; **SAWAYAMA**, בעברית: "**סאוואיאמה**") הוא אלבום הבכורה של הזמרת-יוצרת היפנית-בריטית רינה סאוואיאמה. האלבום יצא לאור ב-17 באפריל 2020, על ידי חברות התקליטים אווקס טרקס ו-Dirty Hit. מתוך האלבום יצאו שישה סינגלים.

לאחר צאתו של מיני-אלבום *[[Rina]]*, בשנת 2017, שזכה לשבחים רבים מצד מבקרי המוזיקה, במיוחד ממבקרי הסוגה מוזיקלית, כמו גם את הנוסטלגית באג 2000 ואופיו "האינטליגנטי". שתוארה על ידי סאוואיאמה עצם כעל "בעלת משפחה וזהות", והיא בוחנת לירית חוויות אישיות מילדותה ובגרותה.

## רקע והקלטה
*Sawayama* הוקלט בלונדון ובלוס אנג'לס. האמנית עצמה הצהירה בהודעה לעיתונות כי האלבום "עוסק במשפחה וזהות. מדובר בהבנת עצמך בהקשר של שתי תרבויות מנוגדות (מבחינת בריטים ויפנים), מה פירוש "שייכות" כאשר הבית הוא מושג מתפתח, להבין בחוץ היכן שאתה יושב בנוחות בתוך ומבוכה מחוץ לסטריאוטיפים, ובסופו של דבר מנסה להיות בסדר רק שאתה, יבלות והכל."

## רשימת רצועות

## קרדיטים
כל הקרדיטים שלהלן לקוחים מטיידל. קרדיטים המותאמים מן החוברת המצורפת של האלבום.

### מוזיקאים
* רינה סאוואיאמה – קולות ראשיים , כתיבה , הפקה מוזיקלית 
* מקהלת הבשורה הקהילתית של לונדון - שירה מקהלתית 
* אדם האן – גיטרות נוספות 
* פרדי שיד – תופים נוספים 

### טכני
* ספייק סטנט – מיקסינג 
* טים רוקינס – מיקסינג 
* רובין שמידט – מאסטרינג
* ג'וזף רודג'רס – עוזר הנדסה מוזיקלית 
* ג'ונתן גילמור – עוזר הנדסה מוזיקלית 
* קלואי קרמר – עוזר הנדסה מוזיקלית 

### עיצוב
* בן דיטו – כיוון יצירתי
* הנדריק שניידר – צילום
* סמואל ברג'ס-ג'ונסון – פריסה

## מיקומי שיא

## היסטוריית יציאות לאור

## Sawayama Remixed

***Sawayama Remixed*** הוא מיני-אלבום רמיקס של הזמרת-יוצרת היפנית-בריטים|בריטית רינה סאוואיאמה. המיני-אלבום יצא לאור ב-27 בנובמבר 2020, על ידי חברת התקליטים Dirty Hit. מתוך האלבום יצא סינגל.

המיני-אלבום יצא בגרסת תקליט בלבד במהדורה מוגבלת ומכיל רמיקסים של "XS" ו-"Comme Des Garçons (Like The Boys)", שיצאו כסינגלים מן אלבום הבכורה מוקדם יותר השנה והקאבר של סאוויאמה לסינגל "Dance in the Dark", יצא כחלק מסדרת Spotify Singles שלה.

### רשימת רצועות

### היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומי רינה סאוואיאמה
קטגוריה:אלבומים באנגלית
מונטגיו סקוט

**מונטגיו סקוט** (באנגלית: **Montague Scott**; 1835 – 1909) היה אמן, צלם וקריקטוריסט יליד לונדון, שהיגר לאוסטרליה 1855 והיה הצלם הרשמי בביקורו של הדוכס מאדינבורו בשנת 1868, והקריקטוריסט של "פאנץ '" בסידני בין השנים 1866 עד 1886.

## ביוגרפיה
סקוט נולד כבנו הצעיר של ויליאם סקוט ואשתו שרה מיילס בלונדון. באמצע 1850 הם היגרו למלבורן דרך ניו זילנד. הוא השקיע זמן מה חיפוש זהב אך מצא שהעיסוק לא משתלם.

בזמן שעבד בסטודיו לצילום במלבורן בסביבות 1860, נחשף לאמנות צביעת הצילום. הוא עבר לסידני בשנת 1866, בהתחלה עבד אצל הצלם תומאס פלטון, ואז בסביבות 1867 הוא השתלט על אולפני הצילום של האחים פרימן וכינה את המקום "גלריית הצילומים של סידני ומלבורן".

הוא מונה לצלם הרשמי של ביקור הנסיך אלפרד, הדוכס מאדינבורו בשנת 1868 והוזמן על ידי הנרי פארקס לצייר דיוקן בגודל מלא של הדוכס. צילומים של הדוכס הוצעו למכירה לציבור על ידי מונטגו סקוט וויליאם בראדלי. אך ב־1870 הוא הפך לפושט רגל ונאלץ למכור את ציודו ועל העסק השתלט ניומן ושות'

הוא הפיק כמה ליטוגרפיות הממחישות ידיעות חדשותיות ובשנת 1871 היה האמן הראשון שעבד עבור "הסידני מייל".

הוא היה קריקטוריסט של מלבורן פאנץ' במשך שנתיים, לאחר שהחליף את מ' שבלייה, ואז עבר לצייר קריקטורות לסידני פאנץ' בין השנים 1866 ל־1886 הוא גם הפיק דיורמות, אייר ספרים ופעל בהפקות דרמטיות.

הוא עבר לבריזבן בשנת 1887, עבד עבור מגזינים מקומיים כמאייר הוא חזר לסידני בסביבות 1895. הביקוש לתחריטים וציור לעיתונים הלך וקטן מכיוון שהצילום הפך למדיה מרכזית בעיתונים ובמגזינים. בשנת 1908 הוא שוב הוכרז כפושט רגל.

## גלריה

File:Eugene Scott - Natives discovering the body of William John Wills, the explorer, at Coopers Creek, June 1861, 1862.jpg|גילוי גופת חוקר הארצות ויליאם ויליס

File:Montague Scott - Captain Cook.jpg|קפטן קוק

File:A days picnic on Clark Island Sydney Harbour 1870 Montagu Scott a3449002.jpg|יום פיקניק

## קישורים חיצוניים

* 
## הערות שוליים

קטגוריה:ציירים אוסטרלים
קטגוריה:בריטים שנולדו ב-1835
קטגוריה:נפטרים ב-1909
הרי הצלב הדרומי

[ממוזער| [מפה טופוגרפית של רכס מאונטניר ושל הרי הצלב הדרומי]]
**הרי הצלב הדרומי** (באנגלית: **Southern Cross Mountains** ; נהגה "**סאות'רן קרוס**") הם קבוצה של רכסי הרים בארץ ויקטוריה שבאנטארקטיקה.

הרי הצלב הדרומי ממוקמים בין הקרחונים מרינר ופריסטלי.

שיא גובהם של ההרים 2,760 מטרים מעל פני הים (ברמת סטיוארט).

שטחו של רכס ההרים 6,765 קילומטרים רבועים.

אורכו של הרכס 184 קילומטרים (בכיוון צפון - דרום);

רוחבו של הרכס 103 קילומטרים (בכיוון מזרח - מערב).

## היסטוריה
### גילוי ומיפוי רכסי ההרים

חלקי הרכס הקרובים לחוף הים, התגלו לראשונה מרחוק על ידי ג'יימס קלארק רוס בשנת 1841. לאחר מכן נחקרו על ידי משלחות חקר בהנהגת בורשקרווינק, סקוט, שקלטון ובירד.

מיפוי מדויק של הרכס התבצע בהתבסס על סקרים על הקרקע שבוצעו על ידי משלחות חקר ניו זילנדיות ואמריקאיות בשנות ה-50 וה-60 של המאה ה-20, וכן בהתבסס על תצלומי אוויר שצולמו על ידי צי ארצות הברית.

### מקור השם

שמה של קבוצת הרכסים ניתן לה על ידי משלחת החקר הדרומית (the northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1965–1966.

## לקריאה נוספת

• F. Ferraccioli, E. Armadillo, A. Zunino, E. Bozzo, S. Rocchi, P. Armienti, **[https://www.nbi.dk/~zunino/publ/ferraccioli_etal2008.pdf Magmatic and tectonic patterns over the Northern Victoria Land sector of the Transantarctic Mountains from new aeromagnetic imaging]**, Tectonophysics 478 (2009) 43–6

## קישורים חיצוניים
* הרי הצלב הדרומי באתר הסקר הגאולוגי של ארצות הברית
* הרי הצלב הדרומי באתר הגאזט האנטארקטי המשווה SCAR של ממשלת אוסטרליה
* הרי הצלב הדרומי באתר peakbagger
* הרי הצלב הדרומי באתר mindat

## הערות שוליים

הצלב הדרומי
הצלב הדרומי
39 המדרגות (מיני-סדרה)

**39 המדרגות** (באנגלית: **The 39 Steps**; בתרגום מילולי: **39 הצעדים**) היא מיני-סדרה מסוגת מותחן-פעולה שנכתבה ונוצרה על ידי מארק ל. סמית, ומבוססת על רומן המתח-הרפתקאות באותו השם שנכתב על ידי הסופר ג'ון באקן בשנת 1915 וכן מהווה עיבוד מחודש לסרטו של אלפרד היצ'קוק, באותו השם משנת 1935. את המיני-סדרה עתיד לביים אדוארד ברגר, ומככב בה בנדיקט קמברבאץ' בדמותו של ריצ'רד האניי, אדם רגיל שהופך לכלי משחק בקנוניה עולמית שמטרתה היא לאפס את הסדר העולמי ולכונן אותה מחדש. 

המיני-סדרה עתידה לעלות לשידור בשירות הזרמת המדיה של נטפליקס.

## תקציר העלילה
כשהיא מתוארת בתור מותחן קונספירציה פרובוקטיבית ומלאת פעולה, המעדכנת את עלילת הרומן הקלאסי לזמננו אנו, המיני-סדרה מגוללת את סיפורו של אדם רגיל מן השורה, ריצ'רד האניי, שהופך ללא ידיעתו לכלי משחק בקנוניה ענקית וחובקת-עולם שמטרתה היא לאפס את הסדר העולמי הקיים ולכונן אותה מחדש על פי רצון הוגי הקנוניה; 39 צעדים שישנו את העולם כפי שאנו מכירים אותו; ורק האניי עומד בדרכה של הקנוניה.

## צוות השחקנים
* בנדיקט קמברבאץ' – **ריצ'רד האניי**

## הפקה
### פיתוח
הפקת המיני-סדרה הוכרזה ב-19 בפברואר 2021, כאשר נמסר שיוצר המיני-סדרה, מארק ל. סמית, יהיה אמון גם על כתיבת הפרקים, על הבימוי יהיה אמון הבמאי אדוארד ברגר, ושבנדיקט קמברבאץ', יפיק בפועל את המיני-סדרה במקביל לגילום הדמות הראשית, ריצ'רד האניי.

עוד דווח כי המיני-סדרה תכלול כששה פרקים בני שעה.

### צילומים
צילומי המיני-סדרה התחילו בתחילת שנת 2022, הם התקיימו באירופה.

## הפצה
במרץ 2021, נודע כי זכויות הפצת המיני-סדרה נמכרו לנטפליקס.

## קישורים חיצוניים

## הערות שוליים

קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות פעולה אמריקאיות
קטגוריה:סדרות מתח אמריקאיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
פרס המוזיקה האמריקאית לאמן הראפ/היפ-הופ האהוב ביותר

**פרס המוזיקה האמריקאית לאמן הראפ/היפ-הופ האהוב ביותר** הוא פרס המוענק משנת 1989. ניקי מינאז' היא בעלת מספר הזכיות הרב ביותר בפרס, עם 5 זכיות. דרייק הוא בעל מספר המועמדויות הרב ביותר, עם 10.

## זוכים ומועמדים

## שיאני זכיות ומועמדויות
### שיאני זכיות

* **5 זכיות:** ניקי מינאז'
* **4 זכיות:** אמינם
* **3 זכיות:** אם סי האמר, דרייק
* **2 זכיות:** ד"ר דרה, ג'יי זי, מיסי אליוט, קארדי בי

### שיאני מועמדויות

* **10 מועמדויות:** דרייק
* **8 מועמדויות:** אמינם
* **5 מועמדויות:** ניקי מינאז', קארדי בי
* **4 מועמדויות:** ג'יי זי, קניה וסט
* **3 מועמדויות:** אם סי האמר, Bone Thugs-n-Harmony, נלי, T.I., ליל ויין, מייגן די סטליון
* **2 מועמדויות:** די ג'יי ג'אזי ג'ף והפרש פרינס, סולט אנ' פפה, ד"ר דרה, טופאק שאקור, קוליו, פאף דאדי, DMX, ג'ונביל, ג'ה רול, 50 סנט, מיסי אליוט, ליל קים, פטי ואפ, פיוצ'ר, קנדריק לאמאר, פוסט מאלון, ליל בייבי

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
אמן הראפ/היפ הופ האהוב ביותר
דוז'קוין

**דוֹזְ'קוֹין** (באנגלית: **Dogecoin**, קוד: **DOGE**, סימול: **Ð**) הוא מטבע מבוזר, שהומצא על ידי מהנדסי התוכנה בילי מרקוס וג'קסון פאלמר, שהחליטו ליצור מערכת תשלומים מיידיים, כיפית, וללא עמלות בנקאיות כלל. דוז'קוין מציג את פניו של הכלב "שיבה אינו" מתופעת האינטרנט "הדוג'" כלוגו.

## היסטוריה
המטבע הוצג ב-6 בדצמבר 2013 והתפתחה סביבו במהירות קהילה מקוונת משלה. בפברואר 2014, פחות מחודשיים אחרי השקתו, דוז'קוין הגיע לשווי שוק של 90 מיליון דולר. הקהילה, הכוללת גם מפורסמים בתחום ההיי-טק כמו אילון מאסק הקפיצו את שווי השוק של דוז'קוין ל-5.4 מיליארד דולר בסוף ינואר 2021, ולכ-50 מיליארד דולר חודשיים לאחר מכן. בכך הפך המטבע שהתחיל כבדיחה או שעשוע של המפתחים למטבע עם שוק של ממש, ולאחד מעשרת המטבעות המבוזרים המובילים בעולם באותה עת.

במהלך השנים הראשונות שלו עמד ערכו על 0.0001 דולר. בשנת 2017 זינק בכ-3,000%, לאחר מכן ועד סוף 2020 היה דוז'קוין נסחר סביב 0.002 דולר, אך הוא זינק בארבעת החודשים הראשונים של 2021 עד אפריל בכ-30,000% נוספים לרמה של 0.65 דולר. בכך זינק להיות המטבע המבוזר ה-4 בעולם (אחרי ביטקוין, את'ריום ובינאנס קווין), עם שווי שוק כולל של 70 מיליארד דולר.

ב-3 באפריל 2023, אילון מאסק שינה את הלוגו של טוויטר ללוגו של המטבע דוז'קוין, ובכך גרם לשווי שלו לקפוץ מ-0.28 ל-0.37 דולרים (קפיצה של 75% בשעתיים). רבים האשימו אותו בהרצת מניות, דבר שאף נתבע עליו בעבר.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תופעות אינטרנט
קטגוריה:מטבעות מבוזרים
Crystal Gayle

***Crystal Gayle*** (בעברית: **קריסטל גייל**) הוא אלבום הבכורה של הזמרת-יוצרת האמריקאית קריסטל גייל. האלבום יצא לאור ב-7 בפברואר 1975, אם כי היא הקליטה בעבר שירים שלא פורסמו לבסוף. האלבום הגיע בשיאו למקום ה-25 במצעד אלבומי הקאנטרי של בילבורד וכלל שלושה סינגלים שנכנסו למצעד שירי הקאנטרי: "Wrong Road Again" (מקום 6), "Beyond You" (מקום 27) ו-"This Is My Year For Mexico" (מקום 21). באלבום נכלל השיר "When I Dream" שבהמשך יצא כחלק מ-*[[When I Dream]]*.

מאוחר יותר הקליטה את השיר אווה ברבר, שכללה את גרסתה באלבומה, *Country as Grits* מ-1976.

## רשימת רצועות

## קרדיטים
כל הקרדיטים שלהלן לקוחים מ-*[[Discogs]]*.
* קריסטל גייל – שירה
* לויד גרין – גיטרת פלדה הוואית, דוברו
* צ'ארלס קוקרן – כלי מקלדת, סידור מיתרים
* בובי ווד – כלי מקלדת
* ג'ימי איזבל – תופים, כלי הקשה
* קני מאלון – תופים, כלי הקשה
* גארת' פונדיס – בריטון, שירת רקע, הנדסה
* אלן ריינולדס – שירת רקע

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-1975
קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
פרס המוזיקה האמריקאית ללהקת/צמד/קבוצת הראפ/היפ-הופ האהובה ביותר

**פרס המוזיקה האמריקאית ללהקת/צמד/קבוצת הראפ/היפ-הופ האהובה ביותר** הוא פרס המוענק החל מ-2003, אך הופסק ב-2008. הבלאק אייד פיז ואאוטקאסט הן הלהקות היחידות שזכו בפרס פעמיים. הבלאק אייד פיז קיבלו את מספר המועמדויות הרב ביותר (3).

## זוכים ומועמדים
### שנות ה-2000

## שיאני זכיות ומועמדויות
### שיאני זכיות
; 2 זכיות
* הבלאק אייד פיז
* אאוטקאסט

### שיאני מועמדויות
; 3 מועמדויות
* הבלאק אייד פיז

; 2 מועמדויות
* ג'י יוניט
* ליל ג'ון והאיסט סייד בויז
* אאוטקאסט
* ת'רי 6 מאפיה
* יינג יאנג טווינס

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
להקת/צמד/קבוצת הראפ/היפ-הופ האהובה ביותר
Somebody Loves You

***Somebody Loves You*** (בעברית: **מישהו אוהב אותך**) הוא אלבום האולפן השני של הזמרת-יוצרת האמריקאית קריסטל גייל. האלבום יצא לאור ב-20 באוקטובר 1975, על ידי חברת התקליטים יונייטד ארטיסטס רקורדס. הוא הגיע בשיאו למקום ה-11 במצעד אלבומי הקאנטרי של בילבורד ומתוכו יצאו שני סינגלים שנכנסו לעשירייה הפותחת במצעד שירי הקאנטרי: שיר הנושא, "Somebody Loves You" (מקום 8) ו-"I'll Get Over You" (שהפך ללהיט וכבש את פסגת המצעד).

## רשימת רצועות

## קרדיטים
כל הקרדיטים שלהלן לקוחים מ-*[[Discogs]]*.

## מיקומי שיא

## קישורים חיצוניים

## הערות שוליים

קטגוריה:אלבומי קריסטל גייל
קטגוריה:אלבומים באנגלית
קטגוריה:אלבומים שהופקו על ידי אלן ריינולדס
קטגוריה:אלבומי קאנטרי
קטגוריה:אלבומי חברת יונייטד ארטיסטס רקורדס
יחסי חוף השנהב – סין

ממוזער|שגרירות חוף השנהב בבייג'ינג
**יחסי חוף השנהב–סין** הם יחסי החוץ בין סין לחוף השנהב. שתי המדינות כוננו יחסים דיפלומטיים ב-2 במרץ 1983.

## מימון פיתוח סיני לחוף השנהב
בשנים 2000–2011, התקיימו כ-34 פרויקטים פיננסיים רשמיים של מימון פיתוח סיני שזוהו בחוף השנהב באמצעות דיווחי מדיה שונים. פרויקטים אלה נעים בין הלוואה של 114 מיליון דולר מבנק סין בריבית של שני אחוזים במשך 20 שנה למימון פרויקט הקמת כביש מהיר המקשר בין אביג'אן לגראן-בסאם, להקלת חוב בסך 18 מיליון אירו בשנת 2007.

על פי Xavier Aurégan, דוקטורט במכון הצרפתי לגאופוליטיקה, בין השנים 1983–2013, התקיימו בחוף השנהב כ-174 פרויקטים של מימון פיתוח רשמי סיני. מתוך 174 פרויקטים אלה של מימון פיתוח רשמי, 112 הסתכמו ב-12 מיליארד אירו. הפרויקט היקר ביותר הוא המרכז העירוני באבידג'אן (8.9 מיליארד אירו). בנוסף, תשתיות היוו 86% מהסיוע הציבורי הסיני. רוב הסיוע הסיני ניתן במהלך המשבר הפוליטי בחוף השנהב בין השנים 2002–2010. תחת לוראן גבאגבו, הוקצה 69% מהסיוע.

בערך 2,500 סינים מתגוררים באביג'אן. הם עוסקים בעיקר בסחר באדג'מה, או שיקום בקוקודי. הם הקימו כמאה חברות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סדק געשי

שמאל|ממוזער|250px|סדק געשי ותעלת לבה
[שמאל|ממוזער|250px|ערוץ לבה ב[הוואי]]
שמאל|ממוזער|250px|שורת המכתשים של לאקי
**סדק געשי** הוא סוג של התפרצות געשית קווית, שדרכה מתפרצת לבה, שבדרך כלל אינה מלווה בהתפוצצות. לרוב הסדק הוא ברוחב של כמה מטרים ועשוי להיות באורך של כמה קילומטרים. סדקים געשיים עשויים לגרום לשפכי בזלת נרחבים הזורמים תחילה בערוצים ומאוחר יותר בצינורות לבה. לאחר זמן מה ההתפרצות בונה חרוטים געשיים ועלולה להתרכז באחד מהם או בחלקם. לעיתים אולי לא ניתן להבחין בפתחי סדקים קטנים מהאוויר, אך שורות של מכתשים (ראו לאקי) או קניונים (ראו ) נבנו על ידי כמה מהם.

הדייקים המזינים סדקים מגיעים אל פני השטח מעומק של כמה קילומטרים ומחברות אותם למאגרי מאגמה עמוקים יותר, לרוב מתחת למרכזים געשיים. סדקים נמצאים בדרך כלל באזור בקעים וברצועת בקעים, כמו איסלנד ו. סדקים געשיים הם לעיתים קרובות חלק מהמבנה של חרוטי מגן.

## איסלנד
באיסלנד, נפתחים הרי געש, שיכולים להיות סדקים ארוכים, לעיתים קרובות במקביל לרצועת הבקעים בהם מתפצלים הלוחות הליתוספריים של הלוח האירואסייתי והלוח הצפון-אמריקאי, מערכת המהווה חלק מהרכס המרכז-אטלנטי. התפרצויות מחודשות מתרחשות בדרך כלל משברים מקבילים חדשים שסטו בכמה מאות עד אלפי מטרים מהסדקים הקודמים. חלוקה זו של פתחי ההתפרצות ולעיתים התפרצויות של נפח גדול של לבה בזלתית נוזלית בדרך כלל בונה משטח לבה עבה, ולא מבנה וולקני יחיד. אך ישנם גם הרי הגעש המרכזיים, הרי געש מרוכבים, לרוב עם קלדרות, שנוצרו במשך אלפי שנים, והתפרצויות עם מאגר מאגמה אחד או יותר מתחת השולטים על מערכת הסדקים שלהם.

הסדקים של לאקי, חלק ממערכת הגעשית של גרימסווטן, הפיקו את אחת ההתפרצויות השופעות הגדולות ביותר על פני כדור הארץ בתקופות היסטוריות, בצורת שטפי בזלת בנפח לבה של 12–14 קילומטרים מעוקבים בשנת 1783. במהלך התפרצות  בשנים 934–940 לספירה, התפרצות סדק נרחבת מאוד במערכת הגעשית של  בדרום איסלנד, נפלטו בערך 18 קילומטרים מעוקבים של לבה. בספטמבר 2014 התרחשה התפרצות מסדקים באתר שדה הלבה Holuhraun מהמאה ה-18. ההתפרצות היא חלק מסדרת התפרצויות במערכת הגעשית ברדרבונגה.

## הוואי
פתחי הסדקים הרדיאליים של הרי געש בהוואי מייצרים גם "וילונות אש" כאשר מזרקות לבה פורצות לאורך חלק מהסדק. פתחים געשיים אלה בונים סוללות נמוכות של התזה בזלתית משני צידי הסדק. מזרקות לבה מבודדות יותר לאורך הסדק מייצרות שורות מכתשים של חרוטים געשיים, וחרוטי אפר. השברים שיוצרים חרוט געשי הם חמים ופלסטיים מספיק כדי לעבור הלחמה יחד, ואילו השברים שיוצרים חרוט אפר נשארים נפרדים בגלל הטמפרטורה הנמוכה שלהם.

## לקריאה נוספת
* עמוד 268

## קישורים חיצוניים

* רשימת סדקים געשיים 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:וולקנולוגיה
הסופר קאפ הספרדי 2013

**הסופר קאפ 2013** הוא המהדורה ה-30 במסגרת הסופר קאפ הספרדי. הטורניר הפגיש בין ברצלונה שזכתה בלה ליגה לבין אתלטיקו מדריד שזכתה בגביע הספרדי. ברצלונה זכתה בתואר בפעם ה-11 שלה בזכות חוק שערי חוץ, לאחר שהתוצאה הייתה 1–1 בסיכום שני המשחקים.

## המשחקים
### משחק ראשון
במשחק הראשון ששוחק במדריד ב-21 באוגוסט, חלוץ העבר של ברצלונה העלה את אתלטיקו מדריד ליתרון בדקה ה-12' עם בעיטה מהאוויר מחוץ לרחבה. ברצלונה השוותה בדקה ה-66' כשהמחליף ניימאר נגח אל השער מהפינה השמאלית, לאחר הרמת כדור של דני אלבס מצד ימין. שער זה היה לרשמי הראשון שלו במדי ברצלונה.

### משחק שני
במשחק השני ששוחק ב-28 באוגוסט בקאמפ נואו,  ליונל מסי החטיא פנדל לברצלונה בדקה ה-89', בעיטה שפגשה את המשקוף. לאתלטיקו מדריד היו שני מורחקים: פיליפה לואיז בדקה ה-81' לאחר שביצע עבירה על דני אלבס, וארדה טוראן בדקה ה-90+1 שישב על הספסל. ברצלונה זכתה בתואר ה-11 שלה בזכות חוק יתרון שערי חוץ.

## ראו גם
*עונת 2012/2013 בלה ליגה

2013
קטגוריה:2013 בספורט
קטגוריה:תחרויות כדורגל ב-2013
קטגוריה:2013 בספרד
פו שייסטי

**לונטרל דנל ויליאמס ג'וניור** (באנגלית: **Lontrell Denell Williams, Jr.**; נולד ב-8 בנובמבר 1999), הידוע בשם הבמה **פו שייסטי** (**Pooh Shiesty**), הוא ראפר ופזמונאי אמריקאי.

## ביוגרפיה
פו שייסטי החל את הקריירה שלו במרץ 2019, כשהוציא את סינגל הבכורה שלו, "Hell Night", בהשתתפות הראפר האמריקאי ביג30. לאחר צאתם של מספר סינגלים, שייסטי קיבל תשומת לב מהראפר האמריקאי גוצ'י מיין, שבסופו של דבר החתים אותו באפריל 2020 בחברת התקליטים שלו, 1017 רקורדס ובאטלנטיק רקורדס. ביוני 2020 הוציאו השניים את הסינגל המשותף "Still Remember", שסימן את העלייה הראשונית להכרה של שייסטי. שישה ימים לאחר מכן, הוציא את הסינגל "Monday to Sunday", בהשתתפות הראפרים האמריקאים ליל בייבי וביג30. כל שלושת הסינגלים נכללו באלבום האוסף של גוצ'י מיין, *So Icy Summer*, שכלל בחלקו הראשון שירים של מיין ובחלקו השני שירים של שאר הלייבל 1017 רקורדס.

ב-6 בנובמבר 2020 הוציא שייסטי את הסינגל "Back in Blood" בהשתתפות הראפר האמריקאי ליל דורק. השיר זכה להצלחה מסחרית רבה ואף הגיע למקום ה-13 במצעד הבילבורד הוט 100. ב-5 בפברואר 2021 יצא מיקסטייפ הבכורה שלו, בו נכלל השיר. המיקסטייפ הגיע היישר אל המקום הרביעי במצעד הבילבורד 200, עם 62,000 יחידות שקולות לאלבום בשבוע הראשון לצאתו. בשיאו, הגיע המיקסטייפ למקום השלישי.

## דיסקוגרפיה
### מיקסטייפים
* 2021: *Shiesty Season*

## קישורים חיצוניים

* 

## הערות שוליים

קטגוריה:ראפרים אמריקאים
קטגוריה:פזמונאים אמריקאים
קטגוריה:אמני אטלנטיק רקורדס
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1999
יחסי חוף השנהב – צרפת

ממוזער|שגרירות חוף השנהב בפריז
**יחסי חוף השנהב–צרפת** הם יחסי החוץ בין חוף השנהב וצרפת.

## סקירה כללית
למרות מחלוקת הבחירות, חוף השנהב ממשיכה לשמור על יחסים קרובים ביותר עם צרפת. הנשיא פליקס הופואה-בואני, שהיה שר בממשלה הקולוניאלית הצרפתית לפני העצמאות, התעקש לשמור על הקשרים. הנשיא ז'אק שיראק ביקר בחוף השנהב זמן קצר לאחר בחירתו בשנת 1995, ואחריו שר החוץ הצרפתי ושרים לענייני חוץ והגנה.

צרפתית היא השפה הרשמית של חוף השנהב. ביטחון חוף השנהב מוגבר על ידי חטיבת נחתים צרפתית המוצבת באביג'אן. כ-20,000 מהגרים צרפתים ממשיכים להקים את ביתם בחוף השנהב, והמטבע במדינה, פרנק CFA, קשור לפרנק הצרפתי. צרפת מקיימת בסיס צבאי בפורט בואט וסייעה בארגון מחדש של הכוחות המזוינים של חוף השנהב. צרפת הייתה המדינה הראשונה שהכירה בניצחון הנשיא לוראן גבאגבו בבחירות באוקטובר 2000. צרפת השתתפה גם במאמצים הצבאיים במדינה במהלך הסכסוך האזרחי 2002–2003. בפברואר 2009 החליטה ממשלת צרפת להסיג מחצית מ-1,800 חיילי הצבא הצרפתי המוצב כיום בחוף השנהב; נשיא צרפת אמר "הסיכון הביטחוני בחוף השנהב פחת וההמתנה לבחירות שתזמונן נותר לא בטוח כבר אינה מצדיקה שמירה על נוכחות צבאית מלאה". לאחר הבחירות באוקטובר 2010, בהתאם לעמדת האומות המאוחדות, הארגונים האפריקאים והקהילה הבינלאומית, הכירה צרפת באלאסן ואטארה כנשיא הלגיטימי של חוף השנהב וקראה ללורן גבאגבו למסור את השלטון בשלום.

## יחסים כלכליים
חוף השנהב היא שותפת הסחר המובילה של צרפת באזור פרנק CFA והשלישי בגודלו באפריקה שמדרום לסהרה, אחרי דרום אפריקה וניגריה. צרפת היא שותפת הסחר השנייה בגודלה בחוף השנהב אחרי סין. הסחר בין שתי המדינות נותר יציב בשנת 2016 בהשוואה לשנת 2015. היצוא הצרפתי הסתכם ב-1.1 מיליארד אירו והורכב בעיקר מהמוצרים הבאים: ציוד מכני, חשמל ומחשבים; מוצרי חקלאות, ייעור, דיג וחקלאות-ים; מוצרי אגריבוד; ותרופות. היבוא הצרפתי הסתכם ב-787 מיליון אירו ומורכב בעיקר ממוצרים חקלאיים, בעיקר קקאו וקפה.

הקבוצות הצרפתיות הגדולות שנמצאות באופן מסורתי באפריקה פעילות בעיקר בחוף השנהב באמצעות חברות בנות. יש כמעט 700 חברות צרפתיות, כולל כ-200 חברות בנות שהופכות את חוף השנהב למדינה בה לצרפת יש את הנוכחות החזקה ביותר באפריקה שמדרום לסהרה. סך ההכנסות שהם מייצרים מהווה כ-30% מהתמ"ג במדינה.

כדי לסייע לאפשר יציאה מהמשבר, הציעה צרפת לחוף השנהב תמיכה ניכרת בפורומים פיננסיים בינלאומיים. בשנת 2009 חתמה צרפת על הסכם ארגון מחדש דו-צדדי, שהוביל לביטול חוב של 455 מיליון דולר, תזמון מחדש של 697 מיליון דולר ודחייה של 2.2 מיליארד דולר. בשנת 2011, בעקבות המשבר, העניקה אג'נס פרנסייז דה התפתחות (AFD, סוכנות הפיתוח הצרפתית) למדינה הלוואה בסך 350 מיליון אירו, בעיקר לתשלום משכורות ופנסיות של עובדי מדינה ולמימון הוצאות חברתיות דחופות וההחלמה הכלכלית.

## נציגויות דיפלומטיות
* חוף השנהב מחזיקה בצרפת שגרירות בפריז וקונסוליה כללית בליון.
* צרפת מחזיקה בחוף השנהב שגרירות באביג'אן.

## קולוניאליזם
רוב מדינות הסאהל האפריקאי היו קולוניות צרפתיות. לאחרונה, מדינות כמו צ'אד, בורקינה פאסו, ניז'ר, מאלי, סנגל וחוף השנהב החליטו לבטל את הקולוניאליזם הצרפתי וגם הורו לצרפת להוציא את כל חייליה משם. הטענה שלהן היא שצרפת ניצלה את המשאבים הטבעיים שלהן והשאירה את האוכלוסייה במצב של עוני מחפיר.

## קישורים חיצוניים

* יחסי חוף השנהב–צרפת, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
Point d'appui

**Point d'appui** (צרפתית לנקודת משען), בתיאוריה הצבאית, היא מקום שבו מתאספים חיילים לפני קרב. לעיתים קרובות מוצבת אנדרטה לציון נקודת ההערכות לקרבות בולטים. בחלק מהקרבות יכול להיות שיש יותר *מנקודה* אחת.

## דוגמאות
בסקוטלנד, קאטו לונג בארו ממוקם ב-Point d'appui של קרב היסטורי  בין הוויקינגים לפיקטים במזרח אברדינשייר.

## הפניות
* FC הית' (1911) כתב העת המהנדסים המלכותי, כרך א'. XIV, מכון המהנדסים המלכותי, W. & J. Mackay & Co., Ltd.
* C. Michael Hogan (2008) *הערות שדה של קאטו לונג בארו*, עתיקות מודרניות http://www.themodernantiquarian.com/site/11227/catto.html#fieldnotes

## הערות שוליים

קטגוריה:דפים עם תרגומים שלא נסקרו
Back in Blood

**Back in Blood** הוא סינגל של הראפר האמריקאי פו שייסטי, בהשתתפות הראפר האמריקאי ליל דורק. השיר יצא לאור ב-6 בנובמבר 2020, כסינגל המוביל מתוך מיקסטייפ הבכורה של שייסטי, *[[Shiesty Season]]*, על ידי חברות התקליטים אטלנטיק רקורדס ו-1017 רקורדס.

## רקע
פו שייסטי סיפר על תהליך שיתוף הפעולה שלו עם ליל דורק:

בנוסף, השיר יצא ביום בו נפטר הראפר האמריקאי קינג וון בשל ירי, אך רק שלוש שעות לפני כן. וון וליל דורק היו קרובים מאוד; הם היו חברים בלייבל בו חבר וון, "אונלי דה פאמילי", והם גדלו יחד בשיקגו. טימותי ליקס נעצר בחשד לרצח יום אחרי המקרה, ב-7 בנובמבר 2020.

## ביקורות
בחודש יוני 2021 דירג בילבורד את השיר במקום השישי ברשימת "50 השירים הטובים ביותר בשנת 2021 עד כה".

## הצלחה מסחרית
"Back in Blood" הגיע לראשונה למקום ה-93 במצעד הבילבורד הוט 100. מאוחר יותר, הגיע בשיאו למקום ה-13. השיר הוא שירו הראשון של פו שייסטי שנכנס למצעד ושירו שהגיע למקום הגבוה ביותר במצעד, וכן שירו השני בגודלו של ליל דורק במצעד, לאחר "Laugh Now Cry Later" של הראפר הקנדי דרייק בהשתתפותו, שהגיע היישר אל המקום השני. ב-22 בפברואר 2021 הוענק לשיר תואר הזהב, מטעם איגוד תעשיית ההקלטות האמריקאי.

## וידאו קליפ
הווידאו קליפ הרשמי לשיר בוים על ידי ג'רי פרודקשיינס ופורסם ב-2 בינואר 2021. בקליפ נראים פו שייסטי וליל דורק רוקדים בתעלות עיר הולדתו של דורק, שיקגו. בקליפ מופיעה מחווה לראפר המנוח קינג וון, שעשה בקליפ הופעת קמע קצרה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליל דורק
קטגוריה:שירים באנגלית
קטגוריה:שירי מוזיקת טראפ
קטגוריה:שירי כסף בממלכה המאוחדת
יחסי הממלכה המאוחדת – חוף השנהב

ממוזער|שגרירות חוף השנהב בלונדון
**יחסי הממלכה המאוחדת–חוף השנהב** הם יחסי החוץ בין הממלכה המאוחדת וחוף השנהב.

## סקירה כללית
שתי המדינות כוננו יחסים דיפלומטיים בשנת 1960, לאחר שחוף השנהב קיבלה את עצמאותה מצרפת. שתי המדינות חברות באו"ם. בעקבות הברקזיט, חתמה בריטניה על הסכם חדש המגדיר את היחסים הכלכליים בין המדינות.

## יחסים כלכליים
המסחר הכולל של בריטניה עם חוף השנהב הסתכם ב-401 מיליון ליש"ט בשנת 2019. היבוא המוביל לבריטניה מחוף השנהב היה פולי קקאו ותכשירי קקאו (192 מיליון ליש"ט), ופירות ואגוזים למאכל, בעיקר בננות (22 מיליון ליש"ט). השוק בבריטניה מהווה 23% מסך היצוא של חמאת קקאו מחוף השנהב, כמו גם 6% מהבננות. סך הייצוא של בריטניה לחוף השנהב היה 152 מיליון ליש"ט שהם פחות מ-0.1% מכלל היצוא של בריטניה. סך היבוא של בריטניה מחוף השנהב היה 249 מיליון ליש"ט, שהם פחות מ-0.1% מכלל היבוא של בריטניה.

## נציגויות דיפלומטיות
* חוף השנהב מחזיקה בבריטניה שגרירות בלונדון.
* בריטניה מחזיקה בחוף השנהב שגרירות באביג'אן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קיריל קפריזוב

**קיריל אולגוביץ' קפריזוב** (ברוסית: **Кирилл Олегович Капризов**; נולד ב-26 באפריל 1997) הוא חלוץ הוקי קרח, קפטן חלופי (alternate captain) במועדון מינסוטה ויילד מליגת ההוקי הלאומית (NHL).

## קריירת משחק
קפריזוב ערך את הופעת הבכורה שלו בליגת ההוקי הקונטיננטלית כששיחק במדי מטלורג נובוקוזנצק במהלך עונת 2014/15, לאחר שגויס לראשונה בדראפט הנוער 2014. קפריזוב גויס על ידי מינסוטה וויילד מליגת NHL בסיבוב החמישי בדראפט הכניסה ל-NHL לשנת 2015, כשהוא גורף 135 נקודות בסך הכל. ב-21 באוגוסט 2015חתם קפריזוב על הארכת חוזה לשלוש שנים במועדון מטלורג נובוקוזנצק. ב-2 במאי 2016 הושאל לסלבאט יולאייב אופה הבשקירית.

בשנת 2017 עבר לצסק"א מוסקבה במדיה שיחק בגמר גביע גאגרין בעונת 2018 ובעונת 2019 זכה עמה בטורניר היוקרתי.

במהלך עונתו האחרונה עם צסק"א בעונת 2019/20, קפריזוב קבע שיאי קריירה עם 33 שערים, 29 בישולים ו-62 נקודות. הוא רשם את שערו ה-100 בקריירה ב-15 באוקטובר 2019 והפך לשחקן הצעיר ביותר בתולדות KHL שעשה זאת, בגיל 22 ו-172 יום. בעונת שלאחריה הציג קפריזוב ארבע נקודות בסבב הסדרה הראשון של צסק"א מול טורפדו ניז'ני נובגורוד לפני שהעונה בוטלה בגלל מגפת COVID-19. עם זאת, הוא ושאר שחקני צסק"א זכו בתואר אלופת רוסיה על סמך תוצאות העונה הסדירה.

ב-13 ביולי 2020 חתם קפריזוב על חוזה לשנתיים עם מינסוטה ווילד האמריקאית. החוזה כלל את עונת 2019/2020, שהושבתה באמצעה.

קפריזוב ערך את הופעת הבכורה שלו בליגת NHL ב-14 בינואר 2021 מול הלוס אנג'לס. הוא צבר שלוש נקודות, כולל שער הניצחון במשחק בהארכה, בניצחון 4–3 של הוויילד והפך לשחקן הראשון בהיסטוריה של NHL שקלע שלוש נקודות ושער הארכה בהופעת הבכורה שלו והפך גם לשחקן השלישי בהיסטוריה של NHL שכבש שער הארכה בהופעת הבכורה שלו. לאחר מכן הוא נבחר לכוכב השבוע הראשון של ה-NHL לשבוע שהסתיים ב-17 בינואר 2021. קפריזוב כבש את השלושער הראשון שלו ב-NHL ב-12 במרץ 2021 בניצחון 4–0 על אריזונה קויוטס.

## קריירה בנבחרת
קפריזוב שיחק במדי נבחרת רוסיה באליפות העולם עד גיל 18, באליפות העולם לנוער ובאליפות העולם שבחסות IIHF. הוא היה השחקן הצעיר ביותר בנבחרת רוסיה באולימפיאדת החורף 2018 בפיונגצ'אנג, דרום קוריאה, כשזו זכתה במדליית זהב.

## פרסים ותארים

## קישורים חיצוניים

## הערות שוליים

קטגוריה:שחקני הוקי קרח רוסים
קטגוריה:משתתפי אולימפיאדת פיונגצ'אנג (2018)
קטגוריה:אלופים אולימפיים מרוסיה
קטגוריה:אלופים אולימפיים: הוקי קרח
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1997
טיסאדון

**טיסאדון** (בהונגרית: **Tiszaadony**) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית טיסאדון קטנה משמעותית בעשרות השנים האחרונות, מ-717 תושבים בשנת 1991 עד 663 תושבים בשנת 2020.

## יהודי טיסאדון
יהודים חיו בטיסאדון בתקופות זמן שונות, הקהילה הייתה אורתודוקסית ובערב השואה בשנת 1944 חיו בה 44 יהודים. הקהילה היהודית פעלה עד להירצחם של רוב יהודי הכפר בשואה.

## לקריאה נוספת
*טיסא-אדון', בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 177. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
ZALA Aero Group

**ZALA Aero Group** (נקראת גם **A-Level Aerosystems**) היא חברה רוסית, המתמחה בפיתוח כלי טיס בלתי מאוישים, הממוקמת באיז'בסק, רוסיה. ZALA Aero מספקת מערכות מל"ט למספר מגזרים בממשלת רוסיה, כולל משרד ההגנה וזכתה גם בחוזים לאספקת מל"טים למדינות זרות. החברה מצויה בבעלות קונצרן קלשניקוב.

## היסטוריה
חברת ZALA Aero, שהוקמה בשנת 2003 על ידי אלכסנדר זכרוב, סיפקה את המל"טים הראשונים מתוצרתה למשרד הפנים הרוסי בשנת 2006. בנוסף לאספקת מטוסים למטרות הגנה וצבא, החברה משווקת באופן פעיל את מוצריה בתחום האנרגיה וחתמה על חוזה עם גזפרום לספק מל"טים שישמשו לניטור מעל 2,000 ק"מ מרשת הצינורות של החברה. ZALA Aero גם שיתפה פעולה עם חטיבת מערכות החלל של גזפרום בפרויקט פיתוח לשימוש במל"טים להעברת תקשורת וידאו בזמן אמת בערוצי לוויין.

בשנת 2008 השלימה החברה ייצור ZALA 421-06, מסוק בלתי מאויש, ו-ZALA 421-08, מל"ט קונבנציונלי יותר, לטיסת ניסוי ונכנסו לשירות מבצעי. המטוס נוסה על סיפונה של שוברת קרח והשתתף בסיור כדי לסייע בעבודת הספינה. בשנת 2009, ZALA Aero הגיעה להסכם עם משרד הפנים של טורקמניסטן לאספקת המל"ט ZALA 421-12.

ב-2019 מפעילה רוסיה למעלה מאלף מזל"טים מתוצרת ZALA. בשנת 2019, ZALA Aero פיתחה מערכת גילוי מוטסת ללא טייס המפעילה טכנולוגיית בינה מלאכותית לזיהוי עצמים.
שמאל|ממוזער|200x200 פיקסלים| מטוס לא מאויש מדגם ZALA 421-12
ZALA Aero מתכננת ומייצרת כלי טיס בלתי מאוישים, כמו גם מספקת תחזוקה לאחר המכירה למערכותיה. מיזמי התכנון והייצור הביתיים של החברה כוללים מגוון מערכות הקשורות לתכנון, ייצור ותפעול של מל"טים, כולל מטוסים אוטומטיים, מסגרות אוויר, בליסטראות מכניות ופנאומטיות, משגרים, מטענים וטכנולוגיות תקשורת. ZALA Aero היא גם החברה היחידה ברוסיה המייצרת כיום מסוקים בלתי מאוישים ומערכות ניידות נגד מזל"טים. החברה ממוקמת באיז'בסק, רוסיה.

## ראו גם
* תעשיית תעופה ברוסיה
* תעשייה צבאית ברוסיה

## קישורים חיצוניים

* 

## הערות שוליים

קטגוריה:יצרני מטוסים רוסיים
קטגוריה:2003 ברוסיה
יחסי בוטסואנה – הממלכה המאוחדת

ממוזער|הנציבות העליונה של בוטסואנה בלונדון
**יחסי בוטסואנה–הממלכה המאוחדת** הם יחסי החוץ בין בוטסואנה והממלכה המאוחדת.

## סקירה כללית
באצוואנה מתייחס לקבוצה האתנית הגדולה של הארץ שבאה לשטח מדרום אפריקה במהלך מלחמת הזולו בסוף המאה ה-19. לפני הקשר עם אירופה, הבאצוואנה חיו כרועי צאן וחקלאים תחת חוקים שבטיים.

במהלך המאה ה-19 פרצה יריבות בין מתיישבי הבאצוואנה והבורים מהרפובליקה הדרום-אפריקאית ומהגרים משבט השוֹנֵה ממדבר הקלהרי. לאחר פניות מצד הבאצוואנה לעזרה, הקימה ממשלת בריטניה ב-31 במרץ 1885 את "בצ'ואנאלנד" כמדינת חסות. החלק הצפוני נשאר תחת ניהול ישיר של הממשל המקומי יחד עם השלטון הבריטי והוא בוטסואנה של היום. החלק הדרומי נהפך חלק ממושבת הכף והוא עכשיו חלק מהאזור הצפון-מערבי של דרום אפריקה; רוב דוברי סצוואנה כיום חיים בדרום אפריקה.

כאשר נוצרה מדינת דרום אפריקה בשנת 1910 מהמושבות הבריטיות באזור, הייתה כוונה לכלול גם את בצ'ואנאלנד באיחוד בזמן מאוחר יותר. דבר זה לא התרחש מעולם מאחר שבריטניה המשיכה לדחות את העברת השטחים בתואנה כי יש להתייעץ עם תושביהם. עלייתה לשלטון של מפלגת המיעוט הלבן בדרום אפריקה בשנת 1948 והנחלת האפרטהייד הובילו להסרת חברותה של דרום אפריקה מחבר העמים הבריטי בשנת 1961. דבר זה חתם את הגולל על כל אפשרות לצירוף השטחים למדינה.

התרחבות השלטון המרכזי הבריטי והתפתחות הזהות הפוליטית של הממשל השבטי המקומי הביאו לביסוס שתי ועדות מייעצות במדינה, אחת בריטית והשנייה אפריקאית, בשנת 1920. חוקים שונים ב-1934 ביססו את כוח השלטון והחוק של השבטים. שתי הוועדות אוחדו בשנת 1951.

ביוני 1964 קיבלה בריטניה את ההצעה לממשלה דמוקרטית עצמאית בבוטסואנה. מושב הממשלה נקבע בעיר גאבורונה בשנת 1965. באותה השנה נחתמה חוקה והתקיימו הבחירות הראשונות במדינה. העצמאות הוכרזה באופן רשמי ב-30 בספטמבר 1966. לאחר העצמאות כוננו שתי המדינות יחסים דיפלומטיים. כיום שתי המדינות חברות בחבר העמים הבריטי ובאו"ם.

## נציגויות דיפלומטיות
* בוטסואנה מחזיקה בבריטניה נציבות עליונה בלונדון.
* בריטניה מחזיקה בבוטסואנה נציבות עליונה בגאבורונה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בוטסואנה–צרפת

**יחסי בוטסואנה–צרפת** הם יחסי החוץ בין בוטסואנה וצרפת.

## סקירה כללית
בהתבסס על ערכים דמוקרטיים משותפים, היחסים הדו-צדדיים בטוחים וידידותיים. צרפת פתחה שגרירות בגאבורונה ביולי 2000, כאשר מטה הקהילה לפיתוח דרום אפריקה (SADC) עבר לעיר. ראש הנציגות הדיפלומטית הצרפתית הוא גם הנציג המיוחד של צרפת ב-SADC. במרץ 2019 פתחה בוטסואנה שגרירות מתפקדת במלואה בפריז (צרפת הייתה בעבר מכוסה מבריסל) המסמלת את עוצמת הקשרים בין שתי המדינות.

ב-31 בדצמבר 2017 היו רשומים 96 צרפתים (כולל 34 בעלי אזרחות כפולה), בעוד 26 בוטסואנים היו רשומים בצרפת בשנת 2016.

## נציגויות דיפלומטיות
* בוטסואנה מחזיקה בצרפת שגרירות בפריז.
* צרפת מחזיקה בבוטסואנה שגרירות בגאבורונה.

## קישורים חיצוניים

* יחסי בוטסואנה–צרפת, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
שפי מרציאנו

**שפי מרציאנו** (**אריאל שפיק מרציאנו**, נולד ב-7 בינואר 1989) הוא שחקן תיאטרון וקולנוע ישראלי.

## ביוגרפיה
מרציאנו נולד וגדל ברמלה כבן יחיד. למד בתיכון "רמלוד" במגמות תיאטרון וכימיה, ושירת בחיל המודיעין בשנים 2007 - 2010. הוא למד משחק בסטודיו של יורם לווינשטיין וסיים את הלימודים ב-2013. הופיע בהצגת הסטודיו "מופע הקולנוע של רוקי", ובתפקיד ראשי בהצגת המחזור של הסטודיו "הנאהבים והנעימים" על פי יצחק בשביס-זינגר. מנהלת המחלקה האמנותית של תיאטרון הבימה, רותי טון-מנדלסון, צפתה בהצגה והזמינה אותו לאודישן לתפקיד נעים, המוסכניק הערבי ב"המאהב" על פי א. ב. יהושע. הוא התקבל, וכעבור שנה זכה על תפקיד זה בפרס התיאטרון הישראלי לשחקן המבטיח. ב-2024, מרציאנו התחתן עם יניב פורטמן.

### תיאטרון
ב-2013 השתתף בהצגת "הכיתה המעופפת" על פי אריך קסטנר שעלתה בתיאטרון המדיטק בשיתוף עם יורם לוינשטיין. ב-2014 הופיע במחזה טופלה טוטוריטו בתיאטרון אורנה פורת לילדים ולנוער. ב-2015 הופיע בפסטיבל עכו במחזה התעוררות האביב בבימויו של ברק בן דוד. ב-2016 גילם את דמותו של יהורם גאון במחזמר "אני ירושלמי" של ירון כפכפי בתיאטרון גושן.

בתיאטרון הבימה גילם לרוב תפקידים דרמטיים. בין יתר תפקידיו:
* "המאהב" לפי ספרו של א.ב. יהושע בתפקיד הנער הערבי נעים
* "חיזור גורלי" על פי הסרט בשם זה
* "יחסים מסוכנים" בתור אזולן משרתו של הרוזן דה ואלמון
* "סיפור פשוט" בתור הגיבור הראשי הירשל הורביץ
* "LOVE, LOVE, LOVE" כג'יימי
* "התקווה" בתור רחמים
* "פילומנה" בתור אומברטו
* "מאחורי הגדר" על פי ביאליק בתור הכלב שקוריפין - תפקיד שזיכה אותו בתשואות
* "גבעת חלפון אינה עונה" על פי הסרט בשם זה
* "אביב מתעורר", תפקיד ראשי בדמות מוריץ שטיפל
* "בוסתן ספרדי 2021"
* המלט 2021 - עיבוד חדש של מאור זגורי למחזה הקלאסי, בתפקיד גילדרשטיין
* קזבלן 2022 - בתפקיד אחד מהחבורה של קזבלן
* אביבה אהובתי 2023 - בתפקיד אלון כהן
* הערת שוליים 2025 - בתפקיד המאבטח ,תומר
* הסוחר מוונציה 2025 - נסיך מרוקו

### קולנוע וטלוויזיה
* 2014 - "מתים לרגע" - סדרת טלוויזיה של גל זייד, ורוני ידור
* 2015 - "המילים הטובות" - של שמי זרחין
* 2017 - "הצפה" - סרט ביכורים קצר של אושרי זיתוני שזכה בפרס הקהל בפסטיבל מינכן

### סרטוני טיקטוק
בשנת 2020 התיאטראות בישראל נסגרו בהשפעת מגפת הקורונה ושחקנים היו בחופשה ללא תשלום ארוכה. מרציאנו התחיל להעלות סרטוני ליפ סינק קצרצרים לאפליקציית טיקטוק, שהפכו ויראליים. עוד קודם נהג להקליט סרטוני טיקטוק עם חבריו טל קלאי ("טלולה בונט") ואור סולטני, וחברים אחרים מאחורי הקלעים של תיאטרון הבימה. הוא הקליט ליפ סינק עם אודיו מסרטונים שהורים צילמו בהם את ילדיהם בשיחות משעשעות. הסרטונים הופצו בקבוצת הפייסבוק מאמאצחיק ובאמצעותן קיבל חשיפה ברשת.

## פרסים
* 2013 - זכייה בפרס השחקן הראשי הטוב ביותר בפסטיבל בינלאומי “ITSelF” בוורשה על ה”נאהבים והנעימים”.
* 2014 - זוכה פרס השחקן הצעיר מהקרן על שם אהלה הלוי על הופעתו ב“המאהב” בהבימה
* 2015 - זוכה פרס התיאטרון הישראלי “השחקן המבטיח לשנת 2015.
* 2017 - זכייה בפרס על שם אלה דן לשחקנים מצטיינים על גילום הירשל ב"סיפור פשוט" בתיאטרון הבימה.

## קישורים חיצוניים

* 
* שפי מרציאנו. אנחנו מאוהבים!, באתר Israel Fashion
*העמוד של שפי מרציאנו באתר תיאטרון הבימה

## הערות שוליים

קטגוריה:שחקני תיאטרון ישראלים
קטגוריה:שחקני תיאטרון הבימה
קטגוריה:רמלה: אישים
קטגוריה:בוגרי תיכון אזורי רמלה-לוד
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1989